教子孫讀書
作者：鄭俠
朝代：宋

paragraphs: 水在盤盂中，可以鑑毛髪。
盤盂若動揺，星日亦不察。
鏡在臺架上，可以照顔面。
臺架若動揺，眉目不可辨。
精神在人身，水鏡爲擬倫。
身定則神凝，明於烏兎輪。
是以學道者，要先安其身。
坐欲安如山，行若畏動塵。
目不妄動視，口不妄談論。
儼然望而畏，暴慢不得親。
淡然虗而一，志慮則不分。
眼見口即誦，耳識潜自聞。
神焉黙省記，如口味甘珍。
一遍勝十遍，不令人艱辛。